**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.04.2025, ora 08.00 – 30.04.2025, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 30.04.2025, ora 07.00**

**RÂURI**

**Debitele au fost în general staționare,** exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Buzău, Rm Sărat, Putna, Bistrița, Moldova, bazinele superioare ale Jiului, Oltului, Argeșului și Ialomiței, unde au fost în scădere, iar pe cursul inferior al Prutului au fost în creștere prin propagare.

Debitele se situează la valori sub mediile multianuale lunare, cu coeficienți moduli cuprinși între 30-80% şi mai mici (sub 30% din mediile lunare) pe râurile din bazinele hidrografice: Iza, Someș, Crasna, Barcău, Crișuri, Bega Veche, Timiș, Bârzava, Moravița, Caraș, Nera, Cerna, Vedea, Argeş, Ialomița, Trotuş, Putna, Rm. Sărat, Buzău, Bârlad, bazinele inferioare ale Jiului, Oltului, pe cursul superior al Mureșului, cursul mijlociu şi inferior al Prutului şi pe afluenții acestuia.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi, în general,** staționare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, unde vor fi în scădere.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 29.04.2025 – 30.04.2025 **a fost în crestere,** având valoareade **5000 m3/s**, sub media multianuală a lunii **aprilie (7900 mc/s).**

În aval de Porțile de Fier debitele au fost În creştere pe sectoarele Gruia – Corabia și Cernavodă – Vadu Oii, în scădere pe sectorul Tr. Măgurele – Călărași și relativ staționare pe sectorul Brăila – Tulcea.

**Debitul la intrarea în ţară (secţiunea Baziaş) va fi stationar (5000 m3/s).**

 În aval de Porțile de Fier debitele vor fi în scădre la Gruia şi pe sectorul Giurgiu – Tulcea şi în creştere pe sectorul Calafat – Zimnicea.

**2.** **Situația meteorologică în intervalul 29.04.2025, ora 09.00 – 30.04.2025 ora 06.00**

**ÎN ŢARĂ**

**Vremea a fost frumoasă,** iar regimul termic caracterizat de valori diurne în general ușor mai mari decât cele normale datei în mare parte a țării. Cerul a fost variabil la munte, și mai mult senin în restul teritoriului, iar vântul a suflat slab și moderat. Mai este strat de zăpadă izolat în zona montană, la peste 1900 m altitudine, iar la ora 20 măsura, în platformele stațiilor meteorologice, până la 35 cm în Munții Bucegi. Temperaturile maxime s-au încadrat între 13 grade la Mangalia și 25 de grade la Lugoj, iar la ora 06 temperatura aerului avea valori cuprinse între -1 grad la Amzacea și 15 grade la Șiria.

**LA BUCUREŞTI**

**Vremea a fost frumoasă,** iar regimul termic caracterizat de valori diurne comparabile cu cele din ziua anterioară.

Cerul a fost senin, iar vântul a suflat în general slab. Temperatura maximă a fost de 19 grade la Afumați și 20 de grade la Băneasa și Filaret, iar la ora 06 se înregistrau 3 grade la Băneasa, 5 grade la Afumați și 7 grade la Filaret.

 **3. Prognoza meteorologică în intervalul 30.04.2025, ora 09.00 – 01.05.2025, ora 09.00**

**ÎN ŢARĂ**

**Vremea va fi în general frumoasă** și se va încălzi, local semnificativ în regiunile extracarpatice. Cerul va fi variabil, cu înnorări temporare averse și descărcări electrice după-amiaza și seara pe arii în general restrânse în Carpații Orientali și Meridionali, precum și în Moldova, în special în zona subcarpatică a regiunii. Izolat vor fi condiții de grindină. Vântul va sufla slab și moderat, cu ușoare intensificări în timpul ploilor. Temperaturile maxime se vor încadra între 15 și 28 de grade, cu cele mai scăzute valori în sudul litoralului, iar cele minime vor fi cuprinse între 3 grade în estul Transilvaniei și 14 grade în Dealurile de Vest. Izolat, dimineața și noaptea vor fi condiții de ceață.

**LA BUCUREŞTI**

**Vremea va fi frumoasă** și va continua să se încălzească. Cerul va fi mai mult senin, iar vântul va sufla slab până la moderat. Temperatura maximă se va situa în jurul valorii de 24 de grade, iar cea minimă va fi de 9...11 grade, ușor mai scăzută în zona preorășenească.

**4. Buletin nivometeorologic pentru perioada 28.04.2025 ora 21 - 01.05.2025 ora 21**

**- la peste 2200 m -**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 2200 m*** | ***SUB 2200 m*** |
| **MUNŢII FĂGĂRAŞ** | **petice** | **petice** |
| **MUNŢII BUCEGI** | **RISC REDUS (1)** | **petice** |
| **Munţii Parâng-Şureanu** | **Fara strat** | **Fara strat** |
| **Munții Țarcu-Godeanu**  | **Fara strat** | **Fara strat** |
| **Ceahlau** | **petice** | **Fara strat** |
| **MUNȚII RODNEI-**  | **petice** | **Fara strat** |
| **CĂLIMANI BISTRIȚEI** | **petice** | **Fara strat** |
| **Munții Vlădeasa – Muntele Mare, Gilău** | **-** | **Fara strat** |

**Principalele mecanisme ce conduc la declanșarea avalanșelor:**

**Vreme în încălzire, cu instabilitate după-amiaza și seara. Zăpadă umedă.**

**CARPAȚII MERIDIONALI - BUCEGI - La peste 2200 m**

**La peste 2200 m,** s-a mai depus un strat mic de zăpadă (până în 10 cm) în urma ninsorilor din zilele precedente. Izolat se întâlnesc unele depozite mai consistente, mai ales pe versanții nordici sau umbriți și pe firul unor văi. Zăpada se va umezi în zilele ce vin, mai ales în partea superioară, datorită temperaturilor diurne pozitive și insolației. Acest strat umezit poate aluneca peste stratul vechi și se pot declanșa unele curgeri sau avalanșe de topire de dimensiuni mici, riscul fiind amplificat la supraîncărcări - risc redus (1).- **RISC REDUS (1)**.

**Sub 2200 m** stratul de zăpadă este în general topit, exceptând unele văi nordice sau pante umbrite de la altitudini de 2000-2200. În cazuri extrem de izolate, avalanșele de topire pornite de la altitudini mari pot coborî sub 2200 m.

**În restul masivelor** stratul de zăpadă este extrem de redus și prezent doar în zona crestelor în Carpații Orientali și în Munții Făgăraș, în special pe unele văi nordice sau umbrite, în petice de grosimi mici și fără riscuri asociate, în masivele vestice fiind topit.

**EVOLUȚIA VREMII DIN ULTIMELE ZILE (25-28.04.2025):**

În data de 25 aprilie, vremea a fost deosebit de caldă. Începând din 26 aprilie, vremea a devenit instabilă, iar valorile termice diurne au început să scadă. Instabilitatea atmosferică a fost accentuată cu precădere în data de 26 aprilie, după-amiaza și seara, când s-au semnalat înnorări temporar accentuate, averse, frecvente descărcări electrice și intensificări de scurtă durată ale vântului, cu rafale în general de 50...70 km/h în Carpații Meridionali și Occidentali. La altitudini de peste 1800 m, trecător, au fost precipitații sub formă de măzăriche și ninsoare. În data de 27 aprilie, cerul a prezentat înnorări temporare, s-au semnalat precipitații sub formă de ploaie la altitudini sub 2000 m, iar la peste 2000 m, în Carpații Meridionali, trecător au fost și precipitații sub formă de lapoviță și ninsoare; vântul a suflat slab și moderat, cu unele intensificări îndeosebi în prima parte a zilei pe creste, cu viteze de 40...50 km/h. În data de 28 aprilie, vremea a devenit frumoasă, cu cerul variabil.

Strat de zăpadă se mai întâlnește doar izolat în zona montană, la peste 2000 m altitudine. În Munții Bucegi.

La stația meteorologică Vârful Omu, a crescut cu 6…7 cm.

**În data de 28.04.2025, la ora 15,** mai era strat de zăpadă în platforma stațiilor meteorologice doar in **Carpaţii Meridionali** la Vârful Omu, unde măsura 36 de cm:

**PROGNOZA VREMII PENTRU INTERVALUL 28.04.2025, ora 21 – 01.05.2025, ora 21**

Vremea va fi în general frumoasă și se va încălzi ușor. Cerul va fi variabil, cu înnorări temporare după-amiaza și seara, când, izolat, vor fi averse și descărcări electrice.

În ultima zi a intervalului, pe 1 mai, cerul va fi variabil, cu înnorări temporare mai ales după-amiaza și seara, când local vor fi perioade cu înnorări și instabilitate atmosferică mai accentuată, ce se va manifesta prin averse, descărcări electrice și posibil vijelii și căderi de grindină. Vântul va sufla slab și moderat, temporar cu ușoare intensificări ziua, asociate averselor.

Izolat, pe văi, dimineața și noaptea, vor fi condiții de ceață.

**Temperaturi prognozate în intervalul 28.04.2025 ora 20 - 01.05.2025 ora 20:**

**Peste 1800 m:**

**temperaturi minime:** în general -4...2 grade

**temperaturi maxime:** în general 2…11 grade

**Sub 1800 m:**

**temperaturi minime:** în creștere, de la 0...3 grade la 2…6 grade

**temperaturi maxime:** în general 11..17 grade

**Vânt la peste 2000 m:** intensificări trecătoare de 50-70 km/h, din sector nordic și nord-vestic**.**

**Izoterma de 0 grade:** în urcare, de la 2400-2500 m spre circa 2800 m**.**

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde (1) ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost evenimente deosebite.

* 1. **Pe râurile interioare**

**ABA Jiu-Craiova si Garda Națională de Mediu, Comisariatul Județean Gorj**, revin cu informatii suplimentare referitoare la producerea în data de 25.04.2025, ora 20.55, unei posibile poluări accidentale a cursului de apă al râului Tetila, cauzată de avaria produsă la Stația de pompare ape uzate 3 ce deservește rețeaua de canalizare a apelor uzate menajere, aparținătoare S.C. APAREGIO GORJ S.A. – C.E.D. Bumbești Jiu și a refulării apei uzate pe conducta de supraplin din căminul colector aferent acesteia, în pârâul Tetila, în zona satului Tetila, județul Gorj. Apa prezintă o culoare verzuie-maronie.

Personalul operatorului de apă-canal SC APAREGIO Gorj SA a intervenit prin următoarele măsuri:

- **Stoparea scurgerii apelor uzate menajere,**  **in urma** **refularii căminului** de colectare a apelor uzate menajere, amplasat pe strada Bumbești, sat Tetila, aparținător rețelei de canalizare a S.C. APAREGIO GORJ S.A. – C.E.D. Bumbești Jiu,  **în pârâul Tetila , sat Tetila, jud. Gorj.**

-s-a intervenit la instalația Stației de pompare ape uzate 3, prin curățarea pompelor aferente acesteia;

-s-au vidanjat apele uzate menajere refulate din căminul colector.

Echipa de intervenție s-a deplasat în teren și a prelevat 3 probe de apă (de la evacuare, aval și amonte de evacuare).

TABEL REZULTATUL ANALIZELOR:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr crt | Localizare proba | pH - | MTS | CCO-Cr | Amoniu (NH4+) | Azotiți (NO2-)  | Azotați (NO3+)  | Reziduu filtrabil la 105 ⁰C | Detergenţi sintetici |
| 2 | Punct deversare ape uzate menajere SPAU 3- cămin colector, S.C. APAREGIO GORJ S.A- CED Bumbesti-Jiu - pârâul Tetila: | **6,95 upH;** | **147 mg/l;** | **839,16 mg/l** | **60,82mg/l;** | **0,949mg/l** | **1,24 mg/l** | **402,8 mg/l** | **3,0 mg/l** |
| 3 | Pârâul Tetila -aval cca. 350 m, de punctul de deversare ape uzate menajere: | **6,78 upH** | **132,0 mg/l** | **762,88 mg/l** | **40,76mg/l** | **0,238mg/l** | **0,352 mg/l** | **430,4 mg/l** | **1,92 mg/l** |

- În urma analizării probei de apă prelevate din punctul de evacuare ape uzate menajere-cămin colector pr. Tetila se constată depășire a concentrațiilor maxim admise, conform HG 188/2002 cu completările și modificările ulterioare, anexa nr. 1 și anexa nr. 3, tabelul nr. 1, la indicatorii: M.T.S, CCO-Cr, Amoniu (NH4+ ), Detergenți sintetici.

Deoarece, cursul de apă pr. Tetila amonte de căminul colector al S.C. APAREGIO GORJ S.A CED Bumbești Jiu, era sec, valorile determinate în secțiunea pr. Tetila -aval cca. 350 m, de punctul de deversare ape uzate menajere, sunt apropiate, de cele din punctul de deversare ape uzate SPAU3.

Datorită deficitului evident de apă de pe pr. Tetila, raportul de diluție a fost foarte redus, generându-se o depreciere a cursului de apă și a corpului de apă ROW 7-1-22\_B22-Tetila-izvor-confluență Jiu.

 A.B.A. JIU, va lua măsurile legale care se impun, din punct de vedere al gospodăririi apelor.

**ABA Siret-Bacau** revine cu informații despre posibila poluare a pârâului Șomuz, afluent al râului Suceava, pe raza localității Ipotești, jud. Suceava, semnalată în data de 25.04.2025, ora 15:46.

* NATURA SUBSTANŢEI POLUANTE: ape menajere; namoluri mineralizate din potentiale fose septice sau materiale vidanjate ce au fost deversate accidental sau intentionat în pr. Somuz.

Incidentul a avut loc in ziua de 25.04.2025 în urma unor precipitații abundente căzute in jurul orelor 15-16 cand conducta de canalizare a fost obturata cu deseuri, apele uzate refuland prin cele 3 camine. Reprezentanții Acet SA au intervenit imediat, în cursul zilei de 25.04.2025, ora 16.00 la solicitarea cetatenilor si a Primariei com. Ipotești pentru remedierea avariei, curatarea caminelor si asigurarea unei scurgeri corespunzatoare. Intervenția s-a incheiat în jurul orei 20.00.

- Nu s-a înregistrat mortalitate piscicolă pe pârâul Șomuz.

- nu au fost afectate folosințe de apă în aval;

 În urma sesizarii aparute în mediul on-line, reprezentanti ai ABA Siret, SGA Suceava, ai Garzii de Mediu -CJ Suceava și ai Primariei com Ipotesti, s-au deplasat în teren în noaptea de 25-26.04.2025 între orele 23-01.

Urmare a verificărilor in teren și a analizelor de laborator efectuate de Laboratorul de Calitate al SGA Suceava se constata incadrarea pr. Somuz în clasa a III-a de calitate, conform ordinului 161/2006 pentru clasificarea apelor de suprafață.

 Analizele de laborator nu reflecta un impact semnificativ asupra calitătii cursului de apa:

TABEL REZULTATUL ANALIZELOR:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr crt | Localizare proba | pH - | Ox. diz. (mgO2/l)  | CCO-Cr(mgO2/l)  | Amoniu (mg-NH4/l)  | Detergenţi (mg/l)  | Conductivitate(µs/cm) |
| 1 | Apă suprafață pârâul Șomuz – str Săliște, com Ipotești | 8,0**upH;** | 7,6 **mg/l;** | 25,53 **mg/l** | 0,947 **mg/l;** | **3,0 mg/l** | 1119  |
| 2 | Apă suprafață pârâul Șomuz – str. Șomuz, zona Mierea Nadiei/Lelcu, aprox 500 m aval de proba nr 1 (zona în care s-a efectuat filmul publicat online); | 8,01  **upH** | 7,3 **mg/l** | 27,52 **mg/l** | 1,544 **mg/l** | <LOQ | 1088 |
| 3 | Apă suprafață pârâul Șomuz – zona pod DJ -Sv -Dolhasca-DJ 208 A, centru com Ipotești, aprox 400 m aval de proba nr 2 | 8,0  | 7,2  | 26,05  | 1,426  | <LOQ  | 1070 |

 Responsabil a fost ACET SA Suceava care nu a adus la cunostinta institutiilor abilitate (ABA Siret, SGA Suceava, GNM-CJ Suceava) producerea incidentului conform obligațiilor prevazute în actele de reglementare pe linie de gospodarirea apelor si mediu. De asemenea nu au fost respectate prevederile autorizatiei de gospdarire a apelor, nr 87/07.07.2022 - 07.07.2027, specificate la capitolul alte obligatii: "mentinerea in permanenta in stare corespunzatoarea a instalatiilor de captare, distributie, inmagazinare, canalizare si evacuare " si "este interzisa evacuarea apelor uzate neepurate in resurse de apa de suprafata. Este interzisa evacuarea de ape in subteran sau pe terenuri adiacente".

 Pentru evacuarea de ape uzate, reziduuri si alte materiale in cursul de apa s-a sanctionat ACET SA de catre ABA Siret cu amenda in valoare de 35000 lei în baza Legii Apelor nr.107/1996.

 Pentru neanuntarea producerii incidentului din 25.04.2025 ACET SA a fost sanctionat de catre GNM-CJ Suceava cu Avertisment in baza OUG nr.195/2005 privind protectia mediului.

**Administraţia Bazinală de Apă Olt si ANMAP Brasov** revin cu informații referitoare la poluarea accidentală, a apei pârâului Vulcănița, apa avand culoare maronie cu miros de levigat de dejecții, de la SC Bravcod SRL Codlea, produsă în data de 23.04.2025, precizând că rezultatele analizelor fizico-chimice, efectuate de SGA Braşov -Laborator de Calitatea Apelor, pe probele de apă recoltate din pârâul Vulcăniţa, (corp de apa de suprafata din zona nod hidrotehnic Homorod-Ciucas, pentru ambele secţiuni monitorizate (amonte și aval canal desecare) **indică schimbarea stării de calitate la proastă (V)**.

Rezultatele analizelor fizico-chimice, efectuate de SGA Braşov -Laborator de Calitatea Apelor, pe probele de apă recoltate din pârâul Vulcăniţa și din canalul de desecare, sunt prezentate în tabelul următor:

|  |  |  |  |  |  |
| --- | --- | --- | --- | --- | --- |
| Nr.crt. | Indicator de calitate,Unitate de măsură | Canaldesecare,amonte confluenƫăpârâu Vulcăniƫa 23.04.2025ora 1204 | pârâul Vulcăniţa, secţiune amonte canal desecare23.04.2025, ora 1225 | pârâul Vulcăniţa, secţiune aval canal desecare23.04.2025, ora 1215 | Limită Ordin nr.161/2006Clasa II de calitate |
| 1 | pHunităţi pH  | 7,43 | 7,58 | 7,51 | 6,5 ÷ 8,5unităţi pH |
| 2 | Oxigen dizolvatmgO2/l | **0,344** | **5,75** | **4,36** | minim 7mgO2/l |
| 3 | Consum chimic de oxigen(CCOCr), mgO2/l | **191,52** | 19,36 | **55,54** | maxim 25 mgO2/l |
| 4 | Amoniu (N-NH4+), mg N/l | **33,13** | **3,57** | **5,65** | maxim 0,8mgN/l |
| 5 | Azot total (N), mgN/l | **42,6** | 4,53 | **9,27** | maxim 7mgN/l |
| 6 | Fosfor total (P),mgP/l | **2,87** | 0,253 | **0,662** | maxim 0,4 mgP/l |

|  |  |  |  |
| --- | --- | --- | --- |
| Nr.crt. | Indicator de calitate,Unitate de măsură | Probă levigat platformă stocare dejecƫii Bravcod SRL-amonte confluenƫă canal desecare23.04.2025, ora 1340 | Limită de încărcare cu poluanƫi la evacuarea în receptorii natuali, conform NTPA 001/2002 |
| 1 | Consum chimic de oxigen (CCOCr), mgO2/l | **14172,48** | 125 |
| 2 | Amoniu, mgNH4+/l | **1757** | 3 |
| 3 | Azot total, mgN/l | **2010** | 15 |
| 4 | Fosfor total, mgP/l | **73,15** | 2 |

Nu s-a constatat mortalitate piscicolă.

S-a luat măsura de golire a platformei de stocare dejecƫii şi transportul dejecƫiilor pe o platformă de stocare dejecƫii conformă. Deasemenea de curatire a canalului de desecare pana la confluenta cu paraul Vulcanita.

* 1. **Pe Marea Neagră**

Nu au fost evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de: 28.04.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**ANMAP Dambovita** informeaza despre un **incendiu din data de 29.04.2025, ora 10:32, in comuna Potlogi, sat. Romanesti, jud. Dambovita, notificat de ISU Dambovita. A ars o cantitate de aprox. 3 t deșeuri** menajere si vegetatie uscata pe o suprafata de aprox.1500 mp, cu degajari de fum. Nu au fost recoltate probe. Incendiul a fost lichidat la ora 12:11.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 27.04.2025 – 29.04.2025 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

Agenția Națională pentru Protecția Mediului (ANPM) precizează referitor la incidentul care a avut loc în data de 14.02.2025, ora 01:20, la Cernobîl, după ce o dronă a lovit învelișul din beton care protejează rămășițele Reactorului 4 al fostei centrale nucleare, din Ucraina, nu reprezintă un pericol pentru România. Se precizează că Rețeaua Națională de Supraveghere a Radioactivității Mediului (RNSRM), aflată în subordinea Ministerului Mediului, Apelor și Pădurilor (MMAP) și coordonată de ANPM, monitorizează permanent evoluția radioactivității mediului la nivel național, iar valorile înregistrate după acest eveniment se situează în limitele obișnuite, specifice acestei perioade.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de In data de 05.01.2025, s-a pus în functiune conducta de aductiune Buta-Baraj, fiind în probe tehnologice.

 Din data de 11.04.2025, Barajul Valea de Pesti, **jud. Hunedoara,** este alimentat cu apa din priza de apa Lazar, prin conducta de aductiune Buta - Baraj Valea de Pesti.

**A.B.A. Olt: Jud. Braşov:**

 Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).

**A.B.A. Argeş-Vedea: Judetul Arges:**

În punctul Hogea(cca 40 gospodării) și punctul Peștera (cca 80 gospodării) se furnizează apă 1 zi pe săptămână (*localitate care dispune de sisteme centralizate de alimentare cu apă este afectată de deficitul rezervei de apă*, alimentarea cu apă fiind asigurată cu dificultate, cu restricții/intermitent în anumite intervale orare).

**Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

 **Jud. Iași**:

 - Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

 \* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

 \* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

- treapta II - pentru SC PISCICOLA SRL IASI

**Jud. Vaslui**:

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi; Municipiul Vaslui cu localitățile: Lipovăț si Corbu, com. Lipovăț si localitățile: Muntenii de jos, Băcăoani și Secuia, com. Munteni de Jos (populație și industrie).

**A.B.A. Siret-Bacau:**

**Județul Botoșani** - 211 localități dintre care orașul Flămânzi (*204 localități dintre care orașul Flămânzi care nu dispun de sisteme centralizate de alimentare cu apă ci doar de surse individuale sau dispun partial de sisteme centralizate de alimentare cu apa, sunt afectate de secetă prelungită* (fântâni secate amplasate pe domeniul public al statului, fântâni din domeniul pivat).

**Judetul Suceava**: 2 localități.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**Notă: ABA Argeş-Vedea**, informează că începând cu data de 10 octombrie 2024 CHE Lerești este indisponibilă pentru o perioadă lungă de timp, în vederea asigurării volumelor de apă necesare pentru operatorul regional de apă EDILUL CÂMPULUNG, fiind deschisă total golirea de by-pass pentru evacuarea unui debit de aproximativ 1,3 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare.

**Nota: ABA Arges Vedea** inf. ca in dimineața zilei de 21 aprilie 2025, ora 11.00, dispeceratul ABA Argeș Vedea a fost informat telefonic despre apariția unei fisuri pe una din cele 2 conducte de alimentare cu apă a municipiului Pitești ce pleacă din acumularea Budeasa, jud. Arges. Reprezentanții ABA Argeș Vedea au localizat incidentul, urmând ca de luni 28 aprilie 2025 să se demareze lucrările de refacere. La ora actuală, alimentarea cu apă a stației de tratare Budeasa se realizează din acumularea Budeasa, prin firul mal drept, fără probleme.

**DIRECȚIA COMUNICARE ȘI DIGITALIZARE**